Αριθμ. οικ.45214/2418
2η Τροποποίηση της υπ’ αρ. οικ.32085/1771/ 07.08.2020 κοινής υπουργικής απόφασης «Προσδιορισμός της διαδικασίας κάλυψης των ασφαλιστικών εισφορών για τις επιχειρήσεις - εργοδότες που δραστηριοποιούνται στον τριτογενή τομέα και στους κλάδους των αεροπορικών μεταφορών, βάσει ΚΑΔ σύμφωνα με τις διατάξεις του άρθρου 123 του ν. 4714/2020 (Α’ 148)» (Β’ 3371), όπως τροποποιήθηκε με την υπ’ αρ. οικ.34060/1857/31.08.2020 (Β’ 3673) κοινή υπουργική απόφαση και ισχύει.
ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ
Έχοντας υπόψη:
1. Το άρθρο 283 του ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (Α’ 207).
2. Το άρθρο 123 του ν. 4714/2020 «Φορολογικές παρεμβάσεις για την ενίσχυση της αναπτυξιακής διαδικασίας της ελληνικής οικονομίας, ενσωμάτωση στην ελληνική νομοθεσία των Οδηγιών (ΕΕ) 2017/1852, (ΕΕ) 2018/822, (ΕΕ) 2020/876, (ΕΕ)2016/1164, (ΕΕ) 2018/1910 και (ΕΕ) 2019/475, συνεισφορά Δημοσίου για την αποπληρωμή δανείων πληγέντων δανειοληπτών λόγω των δυσμενών συνεπειών της νόσου CΟVID-19 και άλλες διατάξεις» (Α’148).
3. Την υπ’ αρ. οικ.32085/1771/07.08.2020 κοινή υπουργική απόφαση «Προσδιορισμός της διαδικασίας κάλυψης των ασφαλιστικών εισφορών για τις επιχειρήσεις - εργοδότες που δραστηριοποιούνται στον τριτογενή τομέα και στους κλάδους των αεροπορικών μεταφορών, βάσει ΚΑΔ σύμφωνα με τις διατάξεις του άρθρου 123 του ν. 4714/2020 (Α’148)» (Β’ 3371), όπως τροποποιήθηκε με την υπ’ αρ. οικ.34060/1857/31.08.2020 (Β’ 3673) κοινή υπουργική απόφαση και ισχύει.
4. Την υπ’ αρ. 23102/477/2020 κοινή υπουργική απόφαση «Μέτρα οικονομικής ενίσχυσης εποχικά εργαζομένων - Αναστολή συμβάσεων εργασίας εργαζομένων των επιχειρήσεων-εργοδοτών του ιδιωτικού τομέα που πλήττονται σημαντικά» (Β’ 2268).
5. Την υπ’ αρ. 23103/478/2020 κοινή υπουργική απόφαση «Καθορισμός του πλαισίου εφαρμογής του Μηχανισμού ενίσχυσης της απασχόλησης ΣΥΝ-ΕΡΓΑΣΙΑ» (Β’ 2274).
6. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ ΕΕ) - δημόσιο λογιστικό και άλλες διατάξεις» (Α’ 143) και ιδίως την περ. ιβ του άρθρου 20.
7. Τον ν. 4622/2019 «Επιτελικό Κράτος: Οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133).
8. Τον ν. 4651/2019 «Κύρωση του κρατικού προϋπολογισμού οικονομικού έτους 2020» (Α’ 209).
9. Το άρθρο 90 του π.δ. 63/2005 «Κωδικοποίηση για την Κυβέρνηση και τα κυβερνητικά όργανα» (Α’ 98), το οποίο διατηρήθηκε σε ισχύ με την παρ. 22 του άρθρου 119 του ν. 4622/2019 (Α’ 133)
10. Το π.δ. 80/2016 «Ανάληψη υποχρεώσεων από τους διατάκτες» (Α’ 145).
11. Το π.δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγγύης» (Α’ 168), όπως ισχύει.
12. Το π.δ. 142/2017 «Οργανισμός Υπουργείου Οικονομικών» (Α’ 181), όπως ισχύει.
13. Το π.δ. 147/2017 «Οργανισμός Υπουργείου Οικονομίας και Ανάπτυξης» (Α’ 192), όπως ισχύει.
14. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους -Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
15. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών) (Α’ 121).
16. Το άρθρο 7 του π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/ Ενιαίων Διοικητικών Τομέων Υπουργείων» (Α’ 123).
17. Την υπό στοιχεία Υ70/30.10.2020 απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών Θεόδωρο Σκυλακάκη» (Β’ 4805).
18. Την υπ’ αρ. οικ. 45043/2412/03.11.2020 ΓΔ2 εισήγηση του Αναπληρωτή Προϊσταμένου της Γενικής Διεύθυνσης Οικονομικών Υπηρεσιών του Υπουργείου Εργασίας και Κοινωνικών Υποθέσεων.
19. Το γεγονός ότι με την εφαρμογή της παρούσας απόφασης προκαλείται δαπάνη στον κρατικό προϋπολογισμό, πέραν της αρχικώς προκληθείσας από τις διατάξεις του άρθρου 123 του ν. 4714/2020, αποφασίζουμε:
1. Η παρ. 2 του άρθρου 1 της υπ’ αρ. οικ.32085/1771/ 07.08.2020 (Β’ 3371) κοινής υπουργικής απόφασης, όπως τροποποιήθηκε με την υπ’ αρ. οικ.34060/ 1857/31.08.2020 (Β’ 3673) κοινή υπουργική απόφαση, αντικαθίσταται ως εξής:
«Για τις επιχειρήσεις-εργοδότες της παρ. 1 του παρόντος, που εντάσσονται στο μηχανισμό ενίσχυσης της απασχόλησης «ΣΥΝ-ΕΡΓΑΣΙΑ», το σύνολο των εργοδοτικών ασφαλιστικών εισφορών καταβάλλεται από τον κρατικό προϋπολογισμό για το χρονικό διάστημα από 1.7.2020 έως 31.12.2020».
2. Η παρ. 5 του άρθρου 1 της υπ’ αρ. οικ.32085/1771/ 07.08.2020 (Β’ 3371) κοινής υπουργικής απόφασης, όπως τροποποιήθηκε με την υπ’ αρ. οικ.34060/1857/31.08.2020 (Β’ 3673) κοινή υπουργική απόφαση, αντικαθίσταται ως εξής:
«Οι επιχειρήσεις-εργοδότες της παρ. 2 του παρόντος άρθρου, καταχωρίζουν στην Α.Π.Δ. της οικείας μισθολογικής περιόδου, με κωδικό ειδικού τύπου αποδοχών, τις ονομαστικές αποδοχές των μισθωτών που εντάσσονται στο Μηχανισμό ΣΥΝΕΡΓΑΣΙΑ και για το χρονικό διάστημα ένταξης καθενός σε αυτόν. Επίσης καταχωρίζονται οι ασφαλιστικές εισφορές (εργοδότη και εργαζομένου) που αντιστοιχούν στις αποδοχές του προηγούμενου εδαφίου, σύμφωνα με τα ισχύοντα πακέτα κάλυψης. Στα σχετικά πεδία της Α.Π.Δ. της οικείας μισθολογικής περιόδου καταχωρίζεται για το χρονικό διάστημα από 01.07.2020 έως 31.12.2020:
i. το ποσό της μείωσης (επιδότησης) των εργοδοτικών εισφορών, το οποίο ανέρχεται σε ποσοστό 100% των εργοδοτικών εισφορών που αντιστοιχούν στο συνολικό χρόνο της μισθολογικής περιόδου (χρόνο απασχόλησης στην επιχείρηση και χρόνο ένταξης στο μηχανισμό ΣΥΝ-ΕΡΓΑΣΙΑ),
ii. το ποσό της μείωσης (επιδότησης) των ασφαλιστικών εισφορών εργαζομένου, το οποίο ανέρχεται σε ποσοστό 100% των εισφορών που αντιστοιχούν στο χρόνο κατά τον οποίον οι εργαζόμενοι εντάσσονται στο μηχανισμό ΣΥΝ-ΕΡΓΑΣΙΑ και δεν απασχολούνται.
iii. Οι λεπτομέρειες συμπλήρωσης των σχετικών πεδίων των Α.Π.Δ. θα καθοριστούν από τις αρμόδιες υπηρεσίες του e-ΕΦΚΑ».
3. Η παρ. 1 του άρθρου 3 της υπ’ αρ. οικ.32085/1771/ 07.08.2020 (Β’ 3371) κοινής υπουργικής απόφασης, όπως τροποποιήθηκε με την υπ’ αρ. οικ.34060/1857/31.08.2020 (Β’ 3673) κοινή υπουργική απόφαση, αντικαθίσταται ως εξής:
«Οι επιχειρήσεις - εργοδότες των άρθρων 1 και 2 της παρούσας απόφασης που κάνουν χρήση των μέτρων επιδότησης ασφαλιστικών εισφορών, υποχρεούνται για την περίοδο από 1.7.2020 μέχρι 30.09.2020 και μέχρι 31.12.2020 εφόσον εντάσσονται στο μηχανισμό «ΣΥΝΕΡΓΑΣΙΑ», να διατηρήσουν τον ίδιο αριθμό προσωπικού που είχαν την 30η Ιουνίου 2020 και σε περίπτωση καταγγελίας συμβάσεων εργασίας, αυτή είναι άκυρη».
4. Στο τέλος της υπ’ αρ. οικ.32085/1771/07.08.2020 (Β’ 3371) κοινής υπουργικής απόφασης, όπως τροποποιήθηκε με την υπ’ αρ. οικ.34060/1857/31.08.2020 (Β’ 3673) κοινή υπουργική απόφαση από την έναρξη ισχύος της υπ’ αρ. οικ. 32085/1771/07.08.2020 (Β’ 3371) κοινής υπουργικής απόφασης, αντικαθίσταται ο πίνακας κωδικών αριθμών δραστηριότητας του άρθρου 2 ως εξής:
«ΠΙΝΑΚΑΣ ΚΩΔΙΚΩΝ ΑΡΙΘΜΩΝ
«ΔΡΑΣΤΗΡΙΟΤΗΤΑΣ ΑΡΘΡΟΥ 2
Παρατίθεται πίνακας με τους Κωδικούς Αριθμούς Δραστηριότητας (ΚΑΔ) του κλάδων των αεροπορικών μεταφορών για τους οποίους θα ισχύσει η κάλυψη των ασφαλιστικών εισφορών από τον κρατικό προϋπολογισμό.
Σε περίπτωση τετραψήφιου ΚΑΔ συμπεριλαμβάνονται όλες οι υποκατηγορίες πενταψήφιων, εξαψήφιων και οκταψήφιων.

Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 13 Νοεμβρίου 2020
Οι Υπουργοί
Αναπληρωτής Υπουργός Υπουργός Εργασίας και Οικονομικών Κοινωνικών Υποθέσεων

